Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja Neuvoston asetukseksi elintarvikkeiden ravitsemus- ja terveysväitteistä komission ehdotusta muuttava EY:n perustamissopimuksen 250 (2) artiklan nojalla /* KOM/2006/0368 lopull. - COD 2003/0165 */





[pic] | EUROOPAN YHTEISÖJEN KOMISSIO | Bryssel 12.7.2006 KOM(2006) 368 lopullinen 2003/0165 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI elintarvikkeiden ravitsemus- ja terveysväitteistä KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2003/0165 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI elintarvikkeiden ravitsemus- ja terveysväitteistä 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. TAUSTA Ehdotuksen toimittaminen Euroopan parlamentille ja neuvostolle (asiakirja KOM(2003) 424 lopullinen – 2003/0165COD): | 17. heinäkuuta 2003 | Euroopan talous- ja sosiaalikomitean lausunto: | 26. helmikuuta 2004 | Euroopan parlamentin lausunto, ensimmäinen käsittely: | 26. toukokuuta 2005 | Yhteisen kannan hyväksyminen: | 8. joulukuuta 2005 | Euroopan parlamentin lausunto, toinen käsittely: | 16. toukokuuta 2006 | 3. EHDOTUKSEN TARKOITUS Ehdotus kattaa elintarvikkeiden pakkausmerkinnöissä, esillepanossa ja mainonnassa käytetyt ravitsemus- ja terveysväitteet. Ainoastaan tämän asetuksen säännösten mukaisia ravitsemus- ja terveysväitteitä saa käyttää yhteisössä markkinoille saatettujen ja sellaisinaan lopulliselle kuluttajalle toimitettujen elintarvikkeiden pakkausmerkinnöissä, esillepanossa ja mainonnassa. Ehdotuksen päätavoitteena on – toteuttaa kuluttajansuojelun korkea taso lisäämällä yhteisön lainsäädännössä säädetyn pakollisen tiedotustoiminnan ohessa tehtävää vapaaehtoista tiedotustoimintaa – parantaa tavaroiden vapaata liikkuvuutta sisämarkkinoilla – lisätä talouden toimijoiden oikeusvarmuutta – varmistaa rehti kilpailu elintarvikealalla ja – edistää ja suojella innovointia elintarvikealalla. Ehdotetuilla säännöksillä varmistetaan, että terveys- ja ravitsemusväittein varustettujen elintarvikkeiden merkintä ja mainonta tapahtuu todenmukaisella ja tarkoituksenmukaisella tavalla. Sellaisten säännösten hyväksyminen, joilla säännellään merkinnöissä annettavaa tietoa elintarvikkeista ja niiden ravintoarvosta, antaa kuluttajille mahdollisuuden tehdä tietoon perustuvia ja tarkoituksenmukaisia valintoja. Tämä auttaa myös varmistamaan kansanterveyden korkean tason. Asianmukaisilla merkinnöillä voidaan todella ohjailla kuluttajia oikeaan suuntaan ja terveellisen ruokavalion pariin sekä helpottaa myönteisen ja perustellun valinnan tekemistä. Näissä säännöksissä otetaan huomioon myös sääntely-ympäristön merkitys elintarviketeollisuudelle. Näin elintarviketeollisuus voi varmistaa innovaatio- ja kilpailukykynsä sekä yhteisön tasolla että maailmanlaajuisesti. Tämä antaa talouden toimijoille oikeusvarmuutta ja paremmin ennakoitavissa olevan toimintaympäristön. Ehdotus esitettiin elintarvikkeiden turvallisuutta käsittelevässä valkoisessa kirjassa (KOM(1999) 719 lopullinen – toimi nro 65). Ehdotuksen hyväksyminen edesauttaa osaltaan ihmisille tarkoitettujen elintarvikkeiden pakkausmerkintöjä koskevan sääntelyjärjestelmän saamista valmiiksi. Lisäksi tämän ehdotuksen ansiosta voidaan kuluttajille antaa paremmin tietoa elintarvikkeiden ravintosisällöstä, jolloin he voivat tehdä harkittuja valintoja ruokavalionsa ja kulutustottumustensa osalta. 4. KOMISSION KANTA EUROOPAN PARLAMENTIN TEKEMIIN TARKISTUKSIIN 4.1. Komission hyväksymät tarkistukset Komissio voi hyväksyä tarkistukset 50–89 eli kaikki Euroopan parlamentin tekemät tarkistukset. Tarkistuksilla 50–60 mukautetaan johdanto-osan kappaleet tarkistettuihin artikloihin. Tarkistuksilla 61–64 muutetaan asetuksen soveltamisalaa. Tarkistukset 65 ja 66 koskevat elintarvikkeiden ravintosisältöprofiileja, joita elintarvikkeiden on vastattava, jotta niiden yhteydessä voidaan esittää ravitsemus- tai terveysväitteitä. Tarkistukset 73–84 koskevat terveysväitteiden hyväksymismenettelyjä ja tarkistuksilla 87–89 pidennetään siirtymäaikoja. Tarkistukset syntyivät Euroopan parlamentin, neuvoston ja komission kompromissiratkaisuna toisessa käsittelyssä. Ne ovat komission ehdotusta koskevien tavoitteiden mukaisia ja niissä säilytetään yhteisessä kannassa saavutettu etujen tasapaino. 5. PÄÄTELMÄ EY:n perustamissopimuksen 250 artiklan 2 kohdan mukaisesti komissio muuttaa ehdotustaan edellä esitetyllä tavalla.